불환과
3계의 견혹을 견도에서 모두 끊었고 이제 욕계의 수혹 9품을 모두 끊었으므로 욕계의 번뇌를 모두 끊은 상태이다. 그렇기 때문에 욕계의 계박을 벗어난 상태이다. 따라서 불환과를 증득한 상태에서 생을 마치면 다음 생에는 욕계 즉 인간도나 6욕천에 태어나지 않으며 색계에 태어난다. 불환과의 성자가 거주하는 색계의 처소 중 대표적인 것이 5정거천(五淨居天) 즉 5불환천(五不還天)이다. "五淨居天", 불문망. 《불학사전》. 2022년 8월 29일에 확인: 五淨居天 辭典解釋 ： 解釋[1]： 五淨居天===﹝出楞嚴經﹞ 五淨居天者，謂聲聞之人，斷欲界九品思惑盡，證第三阿那含果，而居其中，亦名五不還天. 若據俱舍圖言，此五天次第而上. 若據楞嚴經言，此五天，皆橫在第四禪天中，彼四禪天，但能聞此五天之名，而不能知見. 如世間聖地道場，多有羅漢所居，而人不能見也. （九品者，欲界思惑三品中，每品又各分上中下三品，故言九品也. 梵語阿那含，華言不來，不來即不還，謂不還來欲界受生也. ） 〔一、無煩天〕，謂此天苦樂兩滅，心境不交，則無煩惱，故名無煩天也. （苦樂兩滅者，離欲界苦及色界樂也. 心境不交者，心與境不交接也. ） 〔二、無熱天〕，熱即熱惱. 謂此天機括獨行，研交無地，故名無熱天也. （機括獨行者，機謂弩牙，括與筈同，謂箭所受絃之處，皆取可發之義，以喻於心也. 前苦樂之境雖滅，猶存能滅之念，故云機筈獨行. 至此天中，研究此心與境交接之念，無依無處，則無熱惱，故云研交無地也. ） 〔三、善見天〕，謂此天於十方世界，妙見圓澄，更無塵象，及一切沉垢，故名善見天也. （十方世界等者，謂一心在定，定能發慧，於慧心中，見十方界圓遍澄凝，更無世界內外塵象，及無心地昏沉之垢也. ） 〔四、善現天〕，謂此天精見現前，陶鑄無礙，故名善現天也. （精見現前，陶鑄無礙者，範土曰陶，鎔金曰鑄. 以妙精明見陶鑄，一切像空，無障礙故也. ） 〔五、色究竟天〕，謂此天究竟群幾，窮色性性入無邊際，故名色究竟天也. （究竟群幾者，幾謂幾微，言究盡諸色幾微之處也. 窮色性性入無邊際者，色性所依之性，故云性性，性本無邊，若研窮之，則入於無邊際矣. ） 出處：明，一如《三藏法數》字庫 頁數：出楞嚴經 解釋[2]： 淨居，梵名 Śuddhāvāsa，為淨業聖人之所居. (一)指顯教中色界第四禪天中之五天，為證聲聞第三果之阿那含果聖者所生之處. 又作五不還天、五淨居處、五那含天、五淨居. 即：(一)無煩天（梵 Avrha），又作阿惟潘、阿鞞麗舍、阿浮呵那. 此天苦樂兩滅，心境不交，則無一切煩雜. (二)無熱天（梵 Atapa），又作阿答和、阿陀波、阿答波. 為無一切熱惱之處. (三)善見天（梵 Sudrśa），又作須提舍、修提舍. 此天由定慧之中，見十方世界圓遍澄凝，更無塵象及一切沈垢. (四)善現天（梵 Sudarśana），又作須陀施尼、須提舍那. 此天以妙精明見現前，陶鑄一切像而空無障礙. (五)色究竟天（梵 Akanistha），又作阿迦膩吒、阿迦尼吒. 此天究盡諸色幾微之處，為色界天最勝之處. 據楞嚴經卷九載，上述五天皆橫列在第四禪天中，然彼四禪天僅能聞此五天之名，而不能知見；如世間聖地道場中，多有羅漢所居，而人不能知見. 另據俱舍論卷二十四載，由雜修五品，可感生於五淨居. 五品指雜修第四靜慮之五品，即： (一)下品，謂雜修第四靜慮者，初起多念無漏，次起多念有漏，後復起多念無漏，如此旋還，後復漸減，至三心現前，便得靜慮成備. (二)中品，即六心現前. (三)上品，即九心現前. (四)上勝品，即十二心現前. (五)上極品，即十五心現前. 如是五品雜修靜慮，可次第感無煩、無熱、善見、善現、色究竟之五淨居. 同論又舉出關於能感之力的兩種說法，即：(一)以無漏勢力熏修有漏，而感生於五淨居. (二)由信、進、念、定、慧等五根，次第增上，以感生於五淨居. 此外，據論事（巴 Kathāvatthu）載，五淨居天人之壽量分別為：無煩天一千劫，無熱天二千劫，善見天四千劫，善現天八千劫，色究竟天一萬六千劫. 又據四阿鋡暮抄解卷下載，五淨居之數原為三天，即修提舍（善見天）、須提舍那（善現天）、鞞首陀（梵 Viśuddha，清淨天），其中清淨天又分為阿鞞麗舍（無煩天）、阿答波（無熱天）、阿迦膩吒（色究竟天）三天，故總為五淨居. 〔中阿含經卷九、長阿含經卷二十、起世經卷八、首楞嚴經卷九、集異門足論卷十四、大毘婆沙論卷一三六、卷一七五、順正理論卷六十五〕 (二)指密教中位列胎藏界曼荼羅外金剛部東方最北之五尊. 又稱五淨居眾、五天子. 即：(一)自在天子，配於色究竟天. (二)普華天子，配於善見天. (三) 光鬘天子，配於善現天. (四)意生天子，又稱滿意天子，配於無熱天. (五)名稱遠聞天子，又稱遍音聲天子，配於無煩天. 〔大日經卷四密印品、卷五祕密漫荼羅品、廣大儀軌卷中、大日經疏卷五、卷十三、卷十六〕 出處：佛光電子大辭典 頁數：p1150 解釋[3]： 五不還天 Cf. 色界. The five pure-dwelling heavens in the fourth dhyāna heaven, into which arhats are finally born: 無煩天 Avṛhās, the heaven free from all trouble; 無熱天 Atapās, of no heat or distress; 善現天 Sudṛsās, of beautiful presentation; 善見天 Sudarśanās, beautiful; and 色究竟天 Akaniṣṭhās, the highest heaven of the form-realm. 出處：A Dictionary of Chinese Buddhist Terms, William Edward Soothill and Lewis Hodous 解釋[4]： 色界之第四禪天，為證得阿那含（不還果）的聖者所生之處，其處共有五天，即無煩天（無一切的煩雜）、無熱天（無一切的熱惱）、善現天（能現一切的勝法）、善見天（能見一切的勝法）、色究竟天（色天最勝之處）. 出處：陳義孝編, 竺摩法師鑑定, 《佛學常見辭彙》 解釋[5]： 集異門論十四卷九頁云：五淨居天者：云何為五？答：一、無煩天. 二、無熱天. 三、善現天. 四、善見天. 五、色究竟天. 云何無煩天？答：謂此與彼諸無煩天是一類，為伴侶，共眾同分，依得事得處得皆同. 又若生在無煩天中所有無覆無記色受想行識蘊，是名無煩天. 復次以無煩天，於苦見苦，於集見集，於滅見滅，於道見道，故名無煩天. 復次以無煩天，身無煩擾，心無煩擾. 由彼身心無煩擾故；領受寂靜遍淨無漏微妙諸受. 故名無煩天. 復次此是彼名異語增語諸想等想施設言說，謂無煩天. 故名無煩天. 云何無熱天？答：謂此與彼諸無熱天同一類，為伴侶，共眾同分，依得事得處得皆同. 又若生在無熱天中所有無覆無記色受想行識蘊，是名無熱天. 復次以無熱天，於苦見苦，於集見集，於滅見滅，於道見道，故名無熱天. 復次以無熱天，身無熱惱，心無熱惱. 由彼身心無熱惱故；領受寂靜遍淨無漏微妙諸受. 故名無熱天. 復次此是彼名異語增語諸想等想施設言說，謂無熱天. 故名無熱天. 云何善現天？答：謂此與彼諸善現天同一類，為伴侶，共眾同分，依得事得處得皆同. 又彼生在善現天中所有無覆無記色受想行識蘊，是名善現天. 復次以善現天，於苦見苦，於集見集，於滅見滅，於道見道，故名善現天. 復次以善現天，形色微妙，眾所樂觀，清淨端嚴，超過無煩無熱天眾. 故名善現天. 復次此是彼名異語增語諸想等想施設言說，謂善現天. 故名善現天. 云何善見天？答：謂此與彼諸善見天同一類，為伴侶，共眾同分，依得事得處得皆同. 又彼生在善見天中所有無覆無記色受想行識蘊，是名善見天. 復次以善見天，於苦見苦，於集見集，於滅見滅，於道見道，故名善見天. 復次以善見天，形色轉微妙，眾所轉樂觀，轉清淨端嚴，超過無煩無熱善現天眾. 故名善見天. 復次此是彼名異語增語諸想等想施設言說，謂善見天. 故名善見天. 云何色界究竟天？答：謂此與彼諸色究竟天同一類，為伴侶，共眾同分，依得事得處得皆同. 又復生在色究竟天中所有無覆無記色受想行識蘊，是名色究竟天. 復次以色究竟天，於苦見苦，於集見集，於滅見滅，於道見道，故名色究竟天. 復次以色究竟天所得自體，於生色趣最勝第一；故名色究竟天. 復次此天亦名礙究竟天. 礙謂礙身. 此是礙身最究竟處. 故名礙究竟天. 復次此是彼名異語增語諸想等想施設言說，謂色究竟天；或謂礙究竟天. 故名色究竟天，或名礙究竟天. 出處：朱芾煌《法相辭典》字庫 解釋[6]： 五淨居天===（名數）色界第四禪，證不還果之聖者所生之處有五地：一、無煩天，無一切煩雜之處. 二、無熱天，無一切熱惱之處. 三、善現天，能現勝法之處. 四、善見天，能見勝法之處. 五、色究竟天，色天最勝之處. 俱舍頌疏世品一曰：「此五名淨居天，唯聖人居，無異生雜，故名淨居. 」 出處：丁福保《佛學大辭典》 相近字： 五淨居天生處 [w], 五淨德 [w] , 五淨德──僧五淨德 [w] , 五淨肉 [w] , 五淨食 [w] , 五淨居 [w] , 五淨宮地 [w] , 五淨 [w] , 五海 [w] , 五派一滴圖 [w]